**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**«10» մարտի 2021 թվականի N -Ա**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿԱՐԻՔՆԵՐԻ ՀԱՄԱՐ ՓԱՍՏԱԲԱՆԱԿԱՆ ԾԱՌԱՅՈՒԹՅԱՆ ԱՆՀԵՏԱՁԳԵԼԻ ՀԱՄԱՐՎՈՂ ԳՆՈՒՄԸ ԲԱՆԱԿՑԱՅԻՆ ԸՆԹԱՑԱԿԱՐԳԻ ԿԻՐԱՌՄԱՄԲ, ԱՌԱՆՑ ԳՆՄԱՆ ՀԱՅՏԱՐԱՐՈՒԹՅՈՒՆԸ ՆԱԽԱՊԵՍ ՀՐԱՊԱՐԱԿԵԼՈՒ, ԻՐԱԿԱՆԱՑՆԵԼՈՒՆ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ**

Թիվ ՎԴ/5684/05/19 վարչական գործով լրացուցիչ իրավական պաշտպանություն իրականացնելու անհրաժեշտությունից ելնելով և ղեկավարվելով «Տեղական ինքնակառավարման մասին» օրենքի 18-րդ հոդվածի 1-ին մասի 42-րդ կետի, «Գնումների մասին» օրենքի 23-րդ հոդվածի 1-ին մասի 2-րդ կետի, Հայաստանի Հանրապետության կառավարության 2017 թվականի մայիսի 4-ի թիվ 526-Ն որոշմամբ սահմանված կարգի 23-րդ կետի 5-րդ ենթակետի «բ» պարբերության դրույթներով՝ Գ**յումրի** **համայնքի ավագանին որոշում է**.

1. Թույլատրել իրականացնել փաստաբանական ծառայության անհետաձգելի համարվող գնումը բանակցային ընթացակարգի կիրառմամբ՝ առանց գնման հայտարարությունը նախապես հրապարակելու:
2. Հատկացնել 2 700 000 (երկու միլիոն յոթ հարյուր հազար) Հայաստանի Հանրապետության դրամ գումար՝ Գյումրի համայնքի իրավունքների պաշտպանություն իրականացնելու նպատակով:
3. Հանձնարարել Գյումրու համայնքապետարանի աշխատակազմի ֆինանսա-տնտեսագիտական բաժնի պետին՝ սույն որոշման 2-րդ կետում նշված գումարի հատկացումը կատարել Գյումրի համայնքի 2020թվականի բյուջեի 1/1/1 գործառական դասակարգման (4239) «Ընդհանուր բնույթի այլ ծառայություններ» տնտեսագիտական դասակարգման հոդվածից` օրենքով սահմանված կարգով:

**Հ. ՍՈՒԼԹԱՆՅԱՆ**

**Կ.ԲԱԴԱԼՅԱՆ**

**Լ. ՋԻԼԱՎՅԱՆ**

**Ա.ՄԱՆՈՒԿՅԱՆ**

Կատարող՝ Ա. Մանուկյան

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿԱՐԻՔՆԵՐԻ ՀԱՄԱՐ ՓԱՍՏԱԲԱՆԱԿԱՆ ԾԱՌԱՅՈՒԹՅԱՆ ԱՆՀԵՏԱՁԳԵԼԻ ՀԱՄԱՐՎՈՂ ԳՆՈՒՄԸ ԲԱՆԱԿՑԱՅԻՆ ԸՆԹԱՑԱԿԱՐԳԻ ԿԻՐԱՌՄԱՄԲ, ԱՌԱՆՑ ԳՆՄԱՆ ՀԱՅՏԱՐԱՐՈՒԹՅՈՒՆԸ ՆԱԽԱՊԵՍ ՀՐԱՊԱՐԱԿԵԼՈՒ, ԻՐԱԿԱՆԱՑՆԵԼՈՒՆ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ**

«Հայաստանի Հանրապետության Շիրակի մարզի Գյումրի համայնքի կարիքների համար փաստաբանական ծառայության անհետաձգելի համարվող գնումը բանակցային ընթացակարգի կիրառմամբ, առանց գնման հայտարարությունը նախապես հրապարակելու, իրականացնելուն թույլտվություն տալու մասին» որոշման ընդունումը պայմանավորված է ՀՀ վարչական դատարանում քննվող թիվ ՎԴ/5684/05/19 դատական գործով, ըստ հայցի Արմեն Մովսիսյանի և Անահիտ Գրքիկյանի՝ ընդդեմ Գյումրու քաղաքապետարանի՝ 54 000 000 ՀՀ դրամ վնասը հատուցելու վերաբերյալ բարենպաստ վարչական ակտ ընդունելուն Գյումրու քաղաքապետարանին պարտավորեցնելու պահանջի մասին, Գյումրի համայնքի իրավունքների լրացուցիչ պաշտպանության անհրաժեշտությամբ և դատական գործի հնարավոր անբարենպաստ հետևանքների առաջացման հավանականության նվազեցմամբ: Գործով նշանակված է դատաքննություն 17.03.2021 թվականին: Գնման անհետաձգելի պահանջը ծագել է գործի ելքի հետ կապված չնախատեսված իրավիճակի հնարավոր առաջացումը կանխելու հանգամանքով պայմանավորված, ինչը օբյեկտիվորեն հնարավոր չէ կանխատեսել:

ՀՀ փաստաբանների պալատի խորհրդի 26.12.2013 թվականի թիվ 33/3-Լ որոշմամբ հաստատված «Դատարանների կողմից դատական ծախսերի հատուցման հետ կապված փաստաբանական գործունեության վճարների միջին գնացուցակի» համաձայն` վարչարարությամբ պատճառված վնասը հատուցելու գործերով որպես փաստաբանի խելամիտ վարձատրության չափ սահմանված է բռնագանձման ենթակա գումարի 5 տոկոսը, բայց ոչ պակաս բազային տուրքի 100-ապատիկը: Գնացուցակում օգտագործված բազային տուրքը սահմանվում է 1000(մեկ հազար) ՀՀ դրամը:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ ԿԱՐԻՔՆԵՐԻ ՀԱՄԱՐ ՓԱՍՏԱԲԱՆԱԿԱՆ ԾԱՌԱՅՈՒԹՅԱՆ ԱՆՀԵՏԱՁԳԵԼԻ ՀԱՄԱՐՎՈՂ ԳՆՈՒՄԸ ԲԱՆԱԿՑԱՅԻՆ ԸՆԹԱՑԱԿԱՐԳԻ ԿԻՐԱՌՄԱՄԲ, ԱՌԱՆՑ ԳՆՄԱՆ ՀԱՅՏԱՐԱՐՈՒԹՅՈՒՆԸ ՆԱԽԱՊԵՍ ՀՐԱՊԱՐԱԿԵԼՈՒ, ԻՐԱԿԱՆԱՑՆԵԼՈՒՆ ԹՈՒՅԼՏՎՈՒԹՅՈՒՆ ՏԱԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԳՅՈՒՄՐԻ ՀԱՄԱՅՆՔԻ 2021 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅԱՆ ՄԱՍԻՆ**

Որոշման ընդունմամբ Գյումրի համայնքի 2021 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: