**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՇԻՐԱԿԻ ՄԱՐԶԻ**

**ԳՅՈՒՄՐԻ ՀԱՄԱՅՆՔԻ ԱՎԱԳԱՆԻ**

**ՈՐՈՇՈՒՄ**

**ՀայաստանԻ ՏԱՐԱԾՔԱՅԻՆ ԶԱՐԳԱՑՄԱՆ հիմնադրամիՆ Շինարարության թույլտվության ՏԵՂԱԿԱՆ ՎՃԱՐԻ ԱՐՏՈՆՈՒԹՅՈՒՆ ԿԻՐԱՌԵԼՈՒ ՄԱՍԻՆ**

Ղեկավարվելով <<Տեղական ինքնակառավարման մասին>> օրենքի 18-րդ հոդվածի 1-ին մասի 42-րդ կետով, <<Տեղական տուրքերի և վճարների մասին>> օրենքի 16-րդ հոդվածի 1-ին և 3-րդ մասերով, և հիմք ընդունելով Հայաստանի տարածքային զարգացման հիմնադրամի գործադիր տնօրենի № Ե/01/336-21 գրությունը(Գյումրու համայնքապետարանում մուտքագրված 2021 թվականի մարտի 04-ին NՀՏԶՀ/4034-21 թվագրմամբ)՝ Գյումրի համայնքի ավագանին որոշում է.

1.Կիրառել արտոնություն Հայաստանի տարածքային զարգացման հիմնադրամի կողմից «Համայնքային ենթակառուցվածքների II ծրագիր, փուլ 3 - Հայաստանի ջրամատակարարման և ջրահեռացման ենթակառուցվածք ծրագրի» «Լոտ-1 «Շիրակ-ջրմուղկոյուղի» ՓԲԸ սպասարկման տարածքի ջրամատակարարման և ջրահեռացման ենթակառուցվածքների վերականգում» պայմանագրի շրջանակներում Գյումրի քաղաքի ջրամատակարարման և ջրահեռացման համակարգերի վերականգնման շինարարության թույլտվության 5 874 457(հինգ միլիոն ութ հարյուր յոթանասունչորս հազար չորս հարյուր հիսունյոթ) Հայաստանի Հանրապետության դրամ տեղական վճարի նկատմամբ:

2. Հայաստանի տարածքային զարգացման հիմնադրամին ազատել սույն որոշման 1-ին կետում նշված տեղական վճարի վճարումից:

3. Սույն որոշումն ուժի մեջ է մտնում Հայաստանի տարածքային զարգացման հիմնադրամի գործադիր տնօրեն Արթուր Սողոմոնյանին պատշաճ իրազեկելու օրվան հաջորդող օրվանից:

**Ռ.ՍԱՆՈՅԱՆ**

**Կ.ԲԱԴԱԼՅԱՆ**

**Ա.ՄԱՆՈՒԿՅԱՆ**

**Ա.ՀԱԿՈԲՅԱՆ**

**Հ.ԳԱՍՊԱՐՅԱՆ**

Կատարող՝ Հ.Սահակյան

**ՀԻՄՆԱՎՈՐՈՒՄ**

**«ՀայաստանԻ ՏԱՐԱԾՔԱՅԻՆ ԶԱՐԳԱՑՄԱՆ հիմնադրամիՆ Շինարարության թույլտվության ՏԵՂԱԿԱՆ ՎՃԱՐԻ ԱՐՏՈՆՈՒԹՅՈՒՆ ԿԻՐԱՌԵԼՈՒ ՄԱՍԻՆ»**

**ՈՐՈՇՄԱՆ ԸՆԴՈՒՆՄԱՆ**

Քանի որ ծրագիրը ունի ռազմավարական նշանակություն, որը միտված է Գյումրի քաղաքի ջրամատակարարման և ջրահեռացման համակարգերի վերականգնման աշխատանքների իրականացմանը: Որոշման ընդունմամբ համայնքապետարանը մասնակցություն է ունենալու ծրագրի իրականացմանը:

**ՏԵՂԵԿԱՆՔ**

**«ՀայաստանԻ ՏԱՐԱԾՔԱՅԻՆ ԶԱՐԳԱՑՄԱՆ հիմնադրամիՆ Շինարարության թույլտվության ՏԵՂԱԿԱՆ ՎՃԱՐԻ ԱՐՏՈՆՈՒԹՅՈՒՆ ԿԻՐԱՌԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2021 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԿԱՄ ԵԿԱՄՈՒՆԵՐԻ ՓՈՓՈԽՈՒԹՅԱՆ ՄԱՍԻՆ**

Գյումրի համայնքի ավագանու «Հայաստանի տարածքային զարգացման հիմնադրամին շինարարության թույլտվության տեղական վճարի արտոնություն կիրառելու մասին» որոշման ընդունմամբ Գյումրի համայնքի 2021թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: